
Урысей студентхэм я махуэм ирихьэлIэу
Къэбэрдей-Балъкъэр Республикэм и Iэтащхьэ
Къанокъуэ Арсен студентхэм
зэрызахуигъазэр
Ныбжьэгъу лъапIэхэ!
Урысей студентхэм я махуэмкIэ си гуапэу сынывохъуэхъу.
Студент лъэхъэнэр, шэч хэмылъу, гъащIэм и Iыхьэ нэхъыфI дыдэщ, IуэхущIэхэр къыщалъыхъуэ, куэдым щыхуэплъэ, егугъуу щеджэ, щIэныгъэ творчествэм щыхэт, мурад инхэмрэ гугъапIэ лъэщхэмрэ щаубзыху зэ-манщ. Нобэ фэ жэуап хэха къывбгъэдохуэ къэралым и къэкIуэнум, иджырей Урысей зэтегъэувэным хуэунэтIа Iуэхухэр гъэзэщIэным я лъэныкъуэкIэ. Фэ куэдкIэ фэлъытащ ди къэралым дунейпсо утыкум щиубыдыну увыпIэр зыхуэдэр. Абы къыхэкIыу мыхьэнэшхуэ иIэщ, сыт щыгъуи хуэдэу, студентхэр урысей щIалэгъуалэм и гуп нэхъ пэрыту икIи пашэу зэрыщытым.
Сытым дежи фIым фыхуэплъэу, гуапагъэр фи мураду, гъащIэр фIыуэ флъагъуу фыщыт, щIэныгъэ зэвгъэгъуэт, фи зэхэщIыкIымрэ дуней еплъыкIэмрэ зевгъэубгъу. Республикэм и къэрал властым и органхэми езыхэм я деж зыри къыщагъэнэнукъым фи зэфIэкIым, IэщIагъэм, творчествэм зевгъэужьынымкIэ, жылагъуэ Iуэхухэм фи къарур щывгъэлъэгъуэнымкIэ Iэмал тэмэмхэр къызэгъэпэщыным и лъэныкъуэкIэ.
Сынывохъуэхъу узыншагъэ быдэ, ефIэкIуэныгъэ фиIэну, еджэнымкIэ ехъулIэныгъэщIэхэр къэфхьыну, фи мурад, плъапIэ нэхъыщхьэхэр къывэхъулIэну.
